title: 2011/226/UE: Decizia Comisiei din 7 aprilie 2011 de prelungire a perioadei de tranziție pentru achiziționarea de terenuri agricole în Letonia  Text cu relevanță pentru SEE

text:
               8.4.2011

               RO

               Jurnalul Oficial al Uniunii Europene

               L 94/31

         DECIZIA COMISIEI
   din 7 aprilie 2011
   de prelungire a perioadei de tranziție pentru achiziționarea de terenuri agricole în Letonia
   (Text cu relevanță pentru SEE)
   (2011/226/UE)
   COMISIA EUROPEANĂ,
   având în vedere Tratatul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei,
   având în vedere Actul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei, în special din anexa VIII capitolul 3,
   având în vedere cererea prezentată de Letonia,
   întrucât:

               (1)

               Conform Actului de aderare din 2003, Letonia poate menține în vigoare, în condițiile stabilite în acesta, pentru o perioadă de 7 ani după aderare, care expiră la 30 aprilie 2011, interdicția de a achiziționa terenuri agricole de către persoanele fizice și juridice din alte state membre ale UE care nu sunt nici stabilite, nici înregistrate în Letonia și care nu au nici sucursale sau agenții în Letonia. Aceasta este o excepție temporară de la libera circulație a capitalurilor, garantată de articolele 63-66 din Tratatul privind funcționarea Uniunii Europene. Această perioadă de tranziție poate fi prelungită doar o singură dată, pentru o perioadă de maximum trei ani.

               (2)

               La 6 decembrie 2010, Letonia a solicitat prelungirea cu 3 ani a perioadei de tranziție pentru achiziționarea de terenuri agricole.

               (3)

               Principalul motiv al acestei cereri a fost necesitatea de a proteja condițiile socioeconomice ale activităților agricole în urma introducerii pieței unice și a tranziției Letoniei spre politica agricolă comună. Aceasta trebuia să răspundă în special preocupărilor legate de impactul potențial al liberalizării achizițiilor de terenuri agricole asupra sectorului agricol din cauza diferenței inițiale mari dintre prețurile terenurilor și venituri raportat la Belgia, Danemarca, Germania, Irlanda, Grecia, Spania, Franța, Italia, Luxemburg, Țările de Jos, Austria, Portugalia, Finlanda, Suedia și Regatul Unit (denumite în continuare „UE-15”). Perioada de tranziție era de asemenea menită să înlesnească procesul de privatizare și restituire a terenurilor agricole fermierilor. În raportul din 16 iulie 2008 referitor la reexaminarea măsurilor tranzitorii prevăzute în Tratatul de aderare din 2003 privind achiziția de terenuri agricole (denumit în continuare „reexaminarea intermediară din 2008”), Comisia a subliniat deja importanța încheierii reformei din agricultură menționate mai sus până la finele perioadei de tranziție prevăzute (1).

               (4)

               Conform datelor de care dispune Eurostat, prețurile terenurilor agricole din Letonia sunt mai mici decât prețurile terenurilor agricole din UE. Convergența completă a prețurilor de vânzare a terenurilor agricole nu era nici așteptată și nici o condiție necesară pentru încheierea perioadei de tranziție. Cu toate acestea, diferențele semnificative dintre Letonia și UE-15 în ceea ce privește prețurile terenurilor agricole sunt de așa natură încât pot perturba realizarea convergenței prețurilor.

               (5)

               Ca și în cazul nivelului prețurilor terenurilor agricole, datele de la Eurostat arată că persistă încă diferența dintre Letonia și UE-15 privind PIB pe cap de locuitor exprimat în puterea de cumpărare standard. În consecință, prețurile actuale ale terenurilor agricole din Letonia sunt mari pentru persoanele rezidente în Letonia comparativ cu puterea lor de cumpărare.

               (6)

               Competitivitatea mai mică a sectorului agricol din Letonia comparativ cu sectorul agricol din UE-15 persistă de asemenea, iar problema este adâncită de dificultățile întâmpinate în accesarea resurselor financiare și de ratele ridicate ale dobânzilor aplicate liniilor de credit comerciale pentru achiziționarea de terenuri agricole (15 % pe an în 2009, conform datelor furnizate de autoritățile letone).

               (7)

               În plus, conform datelor furnizate de autoritățile letone pe baza informațiilor de la Serviciul național de cadastru al Letoniei, la 1 ianuarie 2010, terenurile agricole constituiau 37,7 % din teritoriul țării, iar zonele împădurite acopereau 45,8 %. În 2007, 62 % dintre terenurile agricole erau deținute de fermieri, iar 26,6 % erau închiriate. Deși în Letonia majoritatea terenurilor agricole se află deja în proprietate privată, procesul de restituire a drepturilor de proprietate și reforma din agricultură în zonele rurale nu sunt încă finalizate.

               (8)

               Lipsa de claritate în ceea ce privește drepturile de proprietate împiedică în mod inevitabil tranzacțiile cu terenuri și consolidarea exploatațiilor agricole. Fragmentarea terenurilor contribuie la rândul său la scăderea competitivității și duce la apariția de ferme mai puțin orientate către piață. În acest context, datele Eurostat arată că, deși consolidarea treptată a terenurilor este în curs de desfășurare, iar suprafața medie exploatată de fiecare fermă în Letonia a crescut, între 2001 și 2007, de la 10 ha la 16 ha, această medie rămâne mai mică decât în alte state membre ale UE, cum ar fi Danemarca, Germania sau Suedia, unde media era de 60 ha, 46 ha și, respectiv, 43 ha în 2007.

               (9)

               Criza financiară și economică mondială din ultima perioadă a avut de asemenea un impact negativ asupra economiei Letoniei. Lipsa de cerere urmată de o scădere dramatică a prețurilor de cumpărare a produselor agricole, în timp ce prețurile materiilor prime au rămas la nivelul ridicat din 2008, au agravat și ele poziția fermierilor letoni, deja defavorabilă în comparație cu fermierii din UE-15.

               (10)

               În acest context, ne putem aștepta, la fel cum o fac și autoritățile letone, ca ridicarea restricțiilor la 1 mai 2011 să exercite o presiune importantă asupra prețului terenurilor din Letonia. Așadar, odată cu expirarea perioadei de tranziție, există pericolul apariției unor perturbări grave ale pieței terenurilor agricole din Letonia.

               (11)

               Prin urmare, perioada de tranziție menționată în anexa VIII capitolul 3 din Actul de aderare din 2003 trebuie prelungită cu trei ani.

               (12)

               Pentru a pregăti pe deplin piața pentru liberalizare, chiar și într-un context economic dificil, îmbunătățirea anumitor aspecte cum ar fi facilitățile de creditare și de asigurare pentru fermieri, precum și restituirea și privatizarea terenurilor agricole în timpul perioadei de tranziție continuă să prezinte o importanță deosebită, așa cum s-a precizat deja în reexaminarea intermediară din 2008.

               (13)

               Având în vedere că deschiderea pieței unice a fost dintotdeauna cheia prosperității europene, creșterea aportului de capital străin ar putea fi benefică și pentru piața agricolă din Letonia. După cum s-a subliniat și în reexaminarea intermediară din 2008, investițiile străine în sectorul agricol ar avea și importante efecte pe termen lung asupra disponibilității de know-how și de capital, a funcționării piețelor de terenuri și a productivității agricole. Renunțarea progresivă, în timpul perioadei de tranziție, la restricțiile privind proprietatea străină va contribui la rândul său la pregătirea pieței pentru liberalizarea totală.

               (14)

               Din motive de certitudine juridică și pentru a evita un vid legislativ în sistemul juridic național al Letoniei după expirarea perioadei de tranziție actuale, prezenta decizie trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTA DECIZIE:
   Articolul 1
   Perioada de tranziție pentru achiziționarea de terenuri agricole în Letonia, menționată în anexa VIII capitolul 3 din Actul de aderare din 2003, se prelungește până la 30 aprilie 2014.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 7 aprilie 2011.

            Pentru Comisie

            Președintele

         José Manuel BARROSO

      (1)  COM(2008) 461 final, 16 iulie 2008.


title: Decizia Consiliului din 3 mai 1989 de acceptare, în numele Comunității, a recomandării din 5 iunie 1962 a Consiliului de Cooperare Vamală privind tratamentul vamal al bagajelor înregistrate transportate cu trenul, astfel cum a fost modificată la 21 iunie 1988

text:
               02/Volumul 04

               RO

               Jurnalul Ofícial al Uniunii Europene

               130

         31989D0339

               L 142/7

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 3 mai 1989
   de acceptare, în numele Comunității, a recomandării din 5 iunie 1962 a Consiliului de Cooperare Vamală privind tratamentul vamal al bagajelor înregistrate transportate cu trenul, astfel cum a fost modificată la 21 iunie 1988
   (89/339/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât, la data de 21 iunie 1988, Consiliul de Cooperare Vamală adoptă unele modificări la recomandarea din 5 iunie 1962, introducând un nou model de formular de declarație vamală pentru bagajele înregistrate și permițând uniunilor vamale sau economice să accepte recomandarea;
   întrucât noul model de formular de declarație vamală pentru bagajele înregistrate a fost aprobat de către Consiliul de Cooperare Vamală la propunerea Comunității; întrucât respectivul model de formular corespunde proiectului prezentat de către Comunitate și are ca scop să actualizeze conținutul declarației vamale pentru bagajele înregistrate și să faciliteze introducerea respectivului document de către țările care până acum nu au putut să-l utilizeze;
   întrucât modificarea respectivă prezintă un interes fundamental pentru Comunitate, care ar trebui, în consecință, să adopte recomandarea din 5 iunie 1962, astfel cum a fost modificată,
   DECIDE:
   Articolul 1
   Se acceptă în numele Comunității, cu efect imediat, recomandarea din 5 iunie 1962 a Consiliului de Cooperare Vamală privind tratamentul vamal al bagajelor înregistrate transportate cu trenul, astfel cum a fost modificată la 21 iunie 1988.
   Textul recomandării se anexează la prezenta decizie.
   Articolul 2
   Președintele Consiliului este autorizat să numească persoana împuternicită să adreseze o notificare Secretarului General al Consiliului de Cooperare Vamală cu privire la acceptarea de către Comunitate a recomandării menționate la articolul 1.

      Adoptată la Bruxelles, 3 mai 1989.

            Pentru Consiliu

            Președintele

         P. SOLBES

   RECOMANDAREA CONSILIULUI DE COOPERARE VAMALĂ
   din 5 iunie 1962
   privind tratamentul vamal al bagajelor înregistrate, transportate cu trenul

      (modificată la 21 iunie 1988)

   CONSILIUL DE COOPERARE VAMALĂ,
   AVÂND ÎN VEDERE că este necesar să fie sprijinite eforturile depuse de către autoritățile feroviare pentru a asigura eficiența transportului internațional al bagajelor înregistrate,
   DORIND, în acest scop, să faciliteze manipularea rapidă a acestor bagaje prin simplificarea formalităților vamale,
   AVÂND ÎN VEDERE că, în măsura în care este posibil, nu ar trebui să li se ceară călătorilor să se adreseze personal autorităților vamale ale țărilor de plecare și de destinație pentru vămuirea bagajelor lor înregistrate și că acești călători ar trebui să poată dispune de bagaje imediat după sosirea lor la destinație,
   RECOMANDĂ ca statele membre ale consiliului și ale uniunilor vamale și economice să aplice următoarele dispoziții cu privire la bagajele înregistrate:

               1.

               La înregistrarea bagajelor de către autoritățile feroviare, călătorii au posibilitatea de a face o declarație pe un formular ca cel anexat, în scopul înlesnirii formalităților vamale.

               2.

               Formularul se tipărește fie pe spatele scrisorii de trăsură întocmite de către autoritățile feroviare, fie pe o foaie separată care se lipește pe scrisoarea de trăsură; formularul se tipărește în limba țării de plecare (sau într-una din limbile oficiale ale acesteia), dar i se oferă călătorului posibilitatea de a obține o traducere într-o altă limbă.

               3.

               Declarația se prezintă de către autoritățile feroviare autorităților vamale ale țărilor de plecare și de destinație, în cazul în care aceasta este solicitată.

               4.

               Declarația scrisă are aceeași valoare și același efect ca declarația solicitată în mod obișnuit călătorilor.

               5.

               Autoritățile vamale, în măsura în care consideră că este posibil, renunță la examinarea conținutului bagajelor menționate în declarația scrisă.

               6.

               În cazul în care autoritățile vamale renunță la examinarea conținutului bagajelor, acestea se pun imediat la dispoziția autorităților feroviare pentru a fi trimise la destinație.

               7.

               Autoritățile vamale au libertatea de a adopta orice măsuri de control pe care le consideră necesare, cu scopul prevenirii abuzurilor,

         FĂRĂ A ADUCE ATINGERE dispozițiilor punctului (1) de mai sus, modelul formularului de declarație poate fi adaptat, atunci când este cazul, pe bază de acord între administrațiile vamale,
   CONSILIUL invită membrii și uniunile vamale și economice care acceptă prezenta recomandare să informeze Secretarul General al Consiliului și să specifice data și modalitățile de aplicare a acesteia. Secretarul General comunică această informație administrațiilor vamale ale statelor membre, uniunilor vamale și economice și Uniunii Internaționale a Căilor Ferate.
   ANEXĂ
   DECLARAȚIE VAMALĂ PENTRU BAGAJE ÎNREGISTRATE

               1.

               DECLAR PRIN PREZENTA:

                           (a)

                           că bagajele menționate mai jos conțin numai bunuri de uz personal utilizate în mod normal în timpul deplasărilor, cum ar fi: îmbrăcăminte, lenjerie, articole de toaletă, cărți și echipamente sportive și că aceste articole nu sunt importate în scopuri comerciale;

                           (b)

                           că bagajele nu conțin:

                                       —

                                       alimente, produse din tutun, băuturi alcoolice, anetol, arme de foc, arme albe, muniție, explozivi, droguri, animale vii, plante, emițătoare radio sau aparate de emisie-recepție, valută, specii protejate și produse obținute din specii protejate prin Convenția de la Washington din 3 martie 1973 privind comerțul internațional cu specii ale florei și faunei sălbatice pe cale de dispariție; articole interzise prin legislația țării de destinație privind moralitatea publică și bunele moravuri;

                                       —

                                       mărfuri destinate distribuirii gratuite sau nu sau destinate unor scopuri profesionale sau comerciale;

                                       —

                                       mărfuri cumpărate sau primite de mine în afara teritoriului vamal al țării mele și nedeclarate încă autorităților vamale ale țării unde am domiciliul stabil (prezenta restricție se aplică numai la revenirea în țara de domiciliu stabil).

               2.

               AUTORIZEZ PRIN PREZENTA autoritățile feroviare să îndeplinească toate formalitățile vamale.

               3.

               SUNT CONȘTIENT că o declarație falsă mă face pasibil de urmărire în justiție și de confiscare a mărfurilor.


title: Decizia (UE) 2015/947 a Consiliului din 15 iunie 2015 de numire a doi membri portughezi și a unui supleant portughez în cadrul Comitetului Regiunilor

text:
               19.6.2015

               RO

               Jurnalul Oficial al Uniunii Europene

               L 154/14

         DECIZIA (UE) 2015/947 A CONSILIULUI
   din 15 iunie 2015
   de numire a doi membri portughezi și a unui supleant portughez în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului portughez,
   întrucât:

               (1)

               La 26 ianuarie și la 5 februarie 2015, Consiliul a adoptat Deciziile (UE) 2015/116 (1) și (UE) 2015/190 (2) de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020.

               (2)

               Două locuri de membri în cadrul Comitetului Regiunilor au devenit vacante ca urmare a încheierii mandatelor dlui Alberto João CARDOSO GONÇALVES JARDIM și dlui António Luís DOS SANTOS DA COSTA.

               (3)

               Un loc de supleant a devenit vacant ca urmare a încheierii mandatului dlui Joăo CUNHA E SILVA,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               (a)

               în calitate de membri:

                           —

                           Dl Miguel Filipe MACHADO DE ALBUQUERQUE, Presidente do Governo Regional da Madeira,

                           —

                           Dl Fernando MEDINA, Presidente da Câmara Municipal de Lisboa;

                     și

               (b)

               în calitate de supleant:

                           —

                           Dl Mário Sérgio Quaresma GONÇALVES MARQUES, Secretário Regional dos Assuntos Parlamentares e Europeus da Madeira.

         Articolul 2
   Prezenta decizie intră în vigoare la data adoptării.

      Adoptată la Luxemburg, 15 iunie 2015.

            Pentru Consiliu

            Președintele

         K. GERHARDS

      (1)  JO L 20, 27.1.2015, p. 42.

      (2)  JO L 31, 7.2.2015, p. 25.


title: 2009/98/CE: Decizia Băncii Centrale Europene din 11 decembrie 2008 de modificare a Deciziei BCE/2006/17 privind conturile anuale ale Băncii Centrale Europene (BCE/2008/22)

text:
               5.2.2009

               RO

               Jurnalul Oficial al Uniunii Europene

               L 36/22

      DECIZIA BĂNCII CENTRALE EUROPENE

   din 11 decembrie 2008
   de modificare a Deciziei BCE/2006/17 privind conturile anuale ale Băncii Centrale Europene
   (BCE/2008/22)
   (2009/98/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 26.2,
   întrucât:

               (1)

               Se impune modificarea Deciziei BCE/2006/17 din 10 noiembrie 2006 privind conturile anuale ale Băncii Centrale Europene (1) cu scopul de a reflecta deciziile politice și dezvoltările pieței.

               (2)

               Banca Centrală Europeană (BCE) a revizuit politica de divulgare a datelor privind tranzacțiile cu titluri de valoare în vederea sporirii transparenței conturilor anuale ale BCE. Ca parte a politicii revizuite, titlurile de valoare anterior calificate drept imobilizări financiare ar trebui reclasificate de la postul din bilanț „Alte active financiare” la postul corespunzător din cadrul titlului „active” în funcție de originea emitentului și de moneda de exprimare și dacă titlurile de valoare sunt păstrate până la scadență. Mai mult, toate instrumentele financiare care fac parte dintr-un portofoliu separat trebuie incluse la postul „Alte active financiare”.

               (3)

               Decizia BCE/2006/17 nu conține norme specifice privind contabilitatea swap-urilor forward pe rata dobânzii, a contractelor futures pe valute și a contractelor futures pe acțiuni. Aceste instrumente sunt utilizate din ce în ce mai mult pe piețele financiare și pot fi relevante pentru administrarea rezervelor valutare ale BCE. În timp ce swap-urile forward pe rata dobânzii ar trebui înregistrate în aceeași manieră ca și swap-urile clasice („plain vanilla”) pe rata dobânzii, contractele futures pe valute și contractele futures pe acțiuni ar trebui înregistrate în aceeași manieră ca și contractele futures pe rata dobânzii,

         DECIDE:
   Articolul 1
   Modificări
   Decizia BCE/2006/17 se modifică după cum urmează:

               1.

               Articolul 8 se modifică după cum urmează:

                           (a)

                           Alineatul (2) se înlocuiește cu următorul text:
                           „(2)   Reevaluarea aurului, a instrumentelor în valută externă, a titlurilor de valoare altele decât cele clasificate ca păstrate până la scadență și ca titluri de valoare netranzacționabile, precum și a instrumentelor financiare, atât în bilanț, cât și în afara bilanțului, se efectuează la sfârșitul anului, la cursurile și ratele medii ale pieței.”;

                           (b)

                           Se introduce următorul alineat (4):
                           „(4)   Titlurile de valoare clasificate ca titluri de valoare păstrate până la scadență și ca titluri de valoare netranzacționabile se evaluează la costurile amortizate și pot face obiectul deprecierii.”

               2.

               Articolul 10 se înlocuiește cu următorul text:
               „Articolul 10
               Instrumente de capitaluri proprii tranzacționabile
               Instrumentele de capitaluri proprii tranzacționabile se înregistrează în conformitate cu articolul 9 din Orientarea BCE/2006/16.”

               3.

               Articolul 16 se înlocuiește cu următorul text:
               „Articolul 16
               Contracte futures
               Contractele futures se înregistrează în conformitate cu articolul 16 din Orientarea BCE/2006/16.”

               4.

               La articolul 17, se adaugă următoarea teză:
               „În cazul swap-urilor forward pe rata dobânzii amortizarea începe de la data valutei tranzacției.”

               5.

               Anexele I și III la Decizia BCE/2006/17 se modifică în conformitate cu anexa la prezenta decizie.

         Articolul 2
   Dispoziție finală
   Prezenta decizie intră în vigoare la 31 decembrie 2008.

      Adoptată la Frankfurt pe Main, 11 decembrie 2008.

            Președintele BCE

         Jean-Claude TRICHET

      (1)  JO L 348, 11.12.2006, p. 38.

      ANEXĂ
      Anexele I și III la Decizia BCE/2006/17 se modifică după cum urmează:

                  1.

                  Tabelul intitulat „Active” din anexa I se înlocuiește cu următorul tabel:
                  „ACTIVE

                              Post de bilanț

                              Clasificarea conținutului posturilor de bilanț

                              Principiu de evaluare

                              Active

                                          1

                                          Active și creanțe în aur

                              Aur fizic, adică lingouri, monede, plăcuțe, pepite, în stoc sau «în curs de transport». Aur scriptic, precum soldurile conturilor la vedere în aur (conturi nealocate), depozite la termen și creanțe în aur rezultate din următoarele tranzacții: (i) operațiuni de revalorizare sau de devalorizare; și (ii) swap cu aur cu localizări diferite sau swap cu aur cu purități diferite (gold location or purity swaps), în cazul în care intervalul dintre transfer și primire depășește o zi lucrătoare

                              Valoare de piață

                                          2

                                          Creanțe exprimate în valută externă asupra rezidenților din afara zonei euro

                              Creanțe exprimate în valută externă asupra contrapărților rezidente în afara zonei euro, inclusiv instituții internaționale și supranaționale și bănci centrale din afara zonei euro

                                          2.1

                                          Creanțe asupra Fondului Monetar Internațional (FMI)

                                          (a)

                                          Drepturi de tragere în cadrul tranșei de rezervă (net)
                                          Cotele naționale minus soldurile în euro aflate la dispoziția FMI. Contul nr. 2 al FMI (cont în euro pentru cheltuieli administrative) poate fi inclus la acest post sau la postul «Angajamente exprimate în euro față de rezidenți din afara zonei euro»

                                          (a)

                                          Drepturi de tragere în cadrul tranșei de rezervă (net)
                                          Valoare nominală, conversie la cursul de schimb al pieței

                                          (b)

                                          Drepturi speciale de tragere
                                          Dețineri de drepturi speciale de tragere (brut)

                                          (b)

                                          Drepturi speciale de tragere
                                          Valoare nominală, conversie la cursul de schimb al pieței

                                          (c)

                                          Alte creanțe
                                          Acorduri generale de împrumut, credite în cadrul acordurilor speciale de împrumut, depozite în cadrul Instrumentului de Reducere a Sărăciei si de Creștere (Poverty Reduction and Growth Facility)

                                          (c)

                                          Alte creanțe
                                          Valoare nominală, conversie la cursul de schimb al pieței

                                          2.2

                                          Conturi la bănci, plasamente în titluri de valoare, împrumuturi externe și alte active externe

                                          (a)

                                          Conturi la bănci din afara zonei euro altele decât cele din postul de activ «Alte active financiare»
                                          Conturi curente, depozite la termen, depozite cu scadența de o zi (day-to-day money), tranzacții de deport (reverse repo)

                                          (a)

                                          Conturi la bănci din afara zonei euro
                                          Valoare nominală, conversie la cursul de schimb al pieței

                                          (b)

                                          Plasamente în titluri din afara zonei euro altele decât cele din postul de activ «Alte active financiare»
                                          Obligațiuni pe termen mediu și pe termen lung, bonuri, obligațiuni cu cupon zero, titluri de pe piața monetară (money market paper), instrumente de capitaluri proprii deținute ca parte din rezervele valutare, toate emise de rezidenții din afara zonei euro

                                          (b)(i)

                                          Titluri de valoare tranzacționabile, altele decât cele păstrate până la scadență
                                          Prețul pieței și cursul de schimb al pieței
                                          Toate primele sau disconturile sunt amortizate

                                          (b)(ii)

                                          Titluri de valoare tranzacționabile clasificate ca păstrate până la scadență
                                          Cost ce poate face obiectul deprecierii și cursul de schimb al pieței
                                          Toate primele sau disconturile sunt amortizate

                                          (b)(iii)

                                          Titluri de valoare netranzacționabile
                                          Cost ce poate face obiectul deprecierii și cursul de schimb al pieței
                                          Toate primele sau disconturile sunt amortizate

                                          (b)(iv)

                                          Instrumente de capitaluri proprii tranzacționabile
                                          Prețul pieței și cursul de schimb al pieței

                                          (c)

                                          Împrumuturi externe (depozite) acordate rezidenților din afara zonei euro altele decât cele din postul de activ «Alte active financiare»

                                          (c)

                                          Împrumuturi externe
                                          Depozite la valoarea nominală convertite la cursul de schimb al pieței

                                          (d)

                                          Alte active externe
                                          Bancnote și monede din afara zonei euro

                                          (d)

                                          Alte active externe
                                          Valoare nominală, conversie la cursul de schimb al pieței

                                          3

                                          Creanțe exprimate în valută externă asupra rezidenților zonei euro

                                          (a)

                                          Plasamente în titluri din zona euro altele decât cele din postul de activ «Alte active financiare»
                                          Obligațiuni pe termen mediu și pe termen lung, bonuri, obligațiuni cu cupon zero, titluri de pe piața monetară, instrumente de capitaluri proprii deținute ca parte din rezervele valutare, toate emise de rezidenții din zona euro

                                          (a)(i)

                                          Titluri de valoare tranzacționabile, altele decât cele păstrate până la scadență
                                          Prețul pieței și cursul de schimb al pieței
                                          Toate primele sau disconturile sunt amortizate

                                          (a)(ii)

                                          Titluri de valoare tranzacționabile clasificate ca păstrate până la scadență
                                          Cost ce poate face obiectul deprecierii și cursul de schimb al pieței
                                          Toate primele sau disconturile sunt amortizate

                                          (a)(iii)

                                          Titluri netranzacționabile
                                          Cost ce poate face obiectul deprecierii și cursul de schimb al pieței
                                          Toate primele sau disconturile sunt amortizate

                                          (a)(iv)

                                          Instrumente de capitaluri proprii tranzacționabile
                                          Prețul pieței și cursul de schimb al pieței

                                          (b)

                                          Alte creanțe asupra rezidenților zonei euro altele decât cele din postul de activ «Alte active financiare»
                                          Împrumuturi, depozite, tranzacții de deport, împrumuturi diverse

                                          (b)

                                          Alte creanțe
                                          Depozite și alte împrumuturi la valoarea nominală convertite la cursul de schimb al pieței

                                          4

                                          Creanțe exprimate în euro asupra rezidenților din afara zonei euro

                                          4.1

                                          Conturi la bănci, plasamente în titluri de valoare și împrumuturi

                                          (a)

                                          Conturi la bănci din afara zonei euro altele decât cele din postul de activ «Alte active financiare»
                                          Conturi curente, depozite la termen, depozite cu scadența de o zi, tranzacții de deport legate de gestionarea titlurilor de valoare exprimate în euro

                                          (a)

                                          Conturi la bănci din afara zonei euro
                                          Valoare nominală

                                          (b)

                                          Plasamente în titluri din afara zonei euro altele decât cele din postul de activ «Alte active financiare»
                                          Instrumente de capitaluri proprii, obligațiuni pe termen mediu și pe termen lung, bonuri, obligațiuni cu cupon zero, titluri de pe piața monetară, toate emise de rezidenți din afara zonei euro

                                          (b)(i)

                                          Titluri de valoare tranzacționabile, altele decât cele păstrate până la scadență
                                          Prețul pieței
                                          Toate primele sau disconturile sunt amortizate

                                          (b)(ii)

                                          Titluri de valoare tranzacționabile clasificate ca păstrate până la scadență
                                          Cost ce poate face obiectul deprecierii
                                          Toate primele sau disconturile sunt amortizate

                                          (b)(iii)

                                          Titluri de valoare netranzacționabile
                                          Cost ce poate face obiectul deprecierii
                                          Toate primele sau disconturile sunt amortizate

                                          (b)(iv)

                                          Instrumente de capitaluri proprii tranzacționabile
                                          Prețul pieței

                                          (c)

                                          Împrumuturi acordate rezidenților din afara zonei euro altele decât cele din postul de activ «Alte active financiare»

                                          (c)

                                          Împrumuturi acordate în afara zonei euro
                                          Depozite la valoarea nominală

                                          (d)

                                          Titluri de valoare emise de entități din afara zonei euro, altele decât cele din postul de activ «Alte active financiare»
                                          Titluri emise de organizații internaționale și supranaționale, ca de exemplu Banca Europeană de Investiții, indiferent de localizarea geografică

                                          (d)(i)

                                          Titluri de valoare tranzacționabile, altele decât cele păstrate până la scadență
                                          Prețul pieței
                                          Primele/disconturile sunt amortizate

                                          (d)(ii)

                                          Titluri de valoare tranzacționabile clasificate ca păstrate până la scadență
                                          Cost ce poate face obiectul deprecierii
                                          Toate primele sau disconturile sunt amortizate

                                          (d)(iii)

                                          Titluri de valoare netranzacționabile
                                          Cost ce poate face obiectul deprecierii
                                          Toate primele sau disconturile sunt amortizate

                                          4.2

                                          Creanțe rezultate din facilitatea de credit în cadrul MCS II

                              Împrumuturi acordate în conformitate cu condițiile MCS II

                              Valoare nominală

                                          5

                                          Împrumuturi în euro acordate instituțiilor de credit din zona euro, legate de operațiuni de politică monetară

                              Posturile 5.1-5.5: tranzacții în funcție de instrumentele de politică monetară aferente descrise în anexa I la Orientarea BCE/2000/7 din 31 august 2000 privind instrumentele și procedurile de politică monetară ale Eurosistemului (1)

                                          5.1

                                          Operațiuni principale de refinanțare

                              Tranzacții reversibile regulate, în vederea furnizării de lichidități, cu frecvență săptămânală și, în mod obișnuit, cu o scadență de o săptămână

                              Valoare nominală sau costul repo

                                          5.2

                                          Operațiuni de refinanțare pe termen mai lung

                              Tranzacții reversibile regulate, în vederea furnizării de lichidități, cu frecvență lunară și, în mod obișnuit, cu o scadență de trei luni

                              Valoare nominală sau costul repo

                                          5.3

                                          Operațiuni de ajustare sub formă de tranzacții reversibile

                              Tranzacții reversibile, executate ca tranzacții ad hoc în scopuri de ajustare

                              Valoare nominală sau costul repo

                                          5.4

                                          Operațiuni structurale sub formă de tranzacții reversibile

                              Tranzacții reversibile de ajustare a poziției structurale a Eurosistemului în raport cu sectorul financiar

                              Valoare nominală sau costul repo

                                          5.5

                                          Facilitate de creditare marginală

                              Facilitate pentru obținerea de lichidități overnight, la o rată prestabilită a dobânzii contra unor active eligibile (facilitate permanentă)

                              Valoare nominală sau costul repo

                                          5.6

                                          Credite legate de apeluri în marjă

                              Credite suplimentare acordate instituțiilor de credit, provenite din creșteri ale valorii activelor suport aferente altor credite acordate acestor instituții de credit

                              Valoare nominală sau cost

                                          6

                                          Alte creanțe exprimate în euro asupra instituțiilor de credit din zona euro

                              Conturi curente, depozite la termen, depozite cu scadența de o zi, tranzacții de deport în legătură cu gestionarea portofoliilor de titluri de valoare din postul de activ «Titluri de valoare exprimate în euro ale rezidenților din zona euro», inclusiv tranzacțiile rezultate din transformarea fostelor rezerve în valută externă ale zonei euro și alte creanțe. Conturi corespondente la instituțiile de credit străine din zona euro. Alte creanțe și operațiuni fără legătură cu operațiunile de politică monetară ale Eurosistemului

                              Valoare nominală sau cost

                                          7

                                          Titluri de valoare exprimate în euro ale rezidenților din zona euro

                              Titluri de valoare, altele decât cele din postul de activ «Alte active financiare»: Instrumente de capitaluri proprii, obligațiuni pe termen mediu și pe termen lung, bonuri, obligațiuni cu cupon zero, titluri de pe piața monetară deținute direct, inclusiv titluri de stat provenite din perioada anterioară creării UEM, exprimate în euro; certificate de depozit emise de BCE cumpărate în scopuri de ajustare

                                          (i)

                                          Titluri de valoare tranzacționabile, altele decât cele păstrate până la scadență
                                          Prețul pieței
                                          Toate primele sau disconturile sunt amortizate

                                          (ii)

                                          Titluri de valoare tranzacționabile clasificate ca păstrate până la scadență
                                          Cost ce poate face obiectul deprecierii
                                          Toate primele sau disconturile sunt amortizate

                                          (iii)

                                          Titluri de valoare netranzacționabile
                                          Cost ce poate face obiectul deprecierii
                                          Toate primele sau disconturile sunt amortizate

                                          (iv)

                                          Instrumente de capitaluri proprii tranzacționabile
                                          Prețul pieței

                                          8

                                          Datorii în euro ale administrațiilor publice

                              Creanțe asupra administrației publice provenite din perioada anterioară creării UEM (titluri netranzacționabile, împrumuturi)

                              Depozite/împrumuturi la valoare nominală, titluri netranzacționabile înregistrate la cost

                                          9

                                          Creanțe intra-Eurosistem

                                          9.1

                                          Creanțe legate de biletele la ordin în contrapartidă cu emisiunile BCE de certificate de creanță

                              Post numai în bilanțul BCE
                              Bilete la ordin emise de BCN în cadrul acordului de andosare (back-to-back agreement) în legătură cu certificatele de creanță emise de BCE

                              Valoare nominală

                                          9.2

                                          Creanțe legate de alocarea bancnotelor euro în cadrul Eurosistemului

                              Creanțe legate de emisiunile de bancnote de către BCE, în conformitate cu Decizia BCE/2001/15 din 6 decembrie 2001 privind emisiunea de bancnote euro (2)

                              Valoare nominală

                                          9.3

                                          Alte creanțe în cadrul Eurosistemului (net)

                              Poziția netă a următoarelor subposturi:

                                          (a)

                                          creanțe nete provenite din soldurile conturilor TARGET2 și ale conturilor corespondente ale BCN, adică cifra netă a creanțelor și a angajamentelor – a se vedea, de asemenea, postul de pasiv «Alte pasive în cadrul Eurosistemului (net)»

                                          (a)

                                          Valoare nominală

                                          (b)

                                          alte creanțe intra-Eurosistem care pot apărea, inclusiv distribuirea provizorie către BCN a veniturilor BCE din senioraj

                                          (b)

                                          Valoare nominală

                                          10

                                          Elemente în curs de decontare

                              Soldurile conturilor de decontare (creanțe), inclusiv cecurile în curs de încasare

                              Valoare nominală

                                          11

                                          Alte active

                                          11.1

                                          Monede din zona euro

                              Monede euro

                              Valoare nominală

                                          11.2

                                          Imobilizări corporale și necorporale

                              Terenuri și clădiri, mobilier și echipamente inclusiv echipamente informatice, software

                              Cost minus amortizarea
                              Amortizarea este alocarea sistematică a valorii depreciabile a unui activ pe parcursul duratei sale de viață utilă. Durata de viață utilă este perioada în care un activ fix poate fi folosit de entitatea în cauză. Durata de viață utilă a activelor imobilizate individuale poate fi revizuită în mod sistematic, în cazul în care previziunile diferă de estimările precedente. Activele principale pot include componente cu durate diferite de viață utilă. Durata de viață a respectivelor componente se evaluează individual.
                              Costul activelor necorporale cuprinde prețul corespunzător achiziției activului necorporal. Alte costuri directe sau indirecte se trec pe cheltuieli.
                              Capitalizarea cheltuielilor: limitată (cheltuieli mai mici de 10 000 EUR fără TVA: nu se capitalizează)

                                          11.3

                                          Alte active financiare

                                          —

                                          Participații și investiții în filiale, instrumente de capitaluri proprii deținute din motive strategice/politice

                                          —

                                          Titluri de valoare, inclusiv instrumente de capitaluri proprii, și alte instrumente financiare și solduri, inclusiv depozite la termen și conturi curente, deținute ca portofoliu separat

                                          —

                                          Tranzacții de deport cu instituții de credit privind gestionarea portofoliilor de titluri din acest post

                                          (a)

                                          Instrumente de capitaluri proprii tranzacționabile
                                          Prețul pieței

                                          (b)

                                          Participații și acțiuni nelichide și orice alte instrumente de capitaluri proprii deținute ca investiții permanente
                                          Cost ce poate face obiectul deprecierii

                                          (c)

                                          Investiții în filiale sau interese semnificative
                                          Valoare netă a activului

                                          (d)

                                          Titluri de valoare tranzacționabile, altele decât cele păstrate până la scadență
                                          Prețul pieței
                                          Primele/disconturile sunt amortizate

                                          (e)

                                          Titluri de valoare tranzacționabile clasificate ca păstrate până la scadență sau deținute ca investiții permanente
                                          Cost ce poate face obiectul deprecierii
                                          Toate primele sau disconturile sunt amortizate

                                          (f)

                                          Titluri de valoare netranzacționabile
                                          Cost ce poate face obiectul deprecierii

                                          (g)

                                          Conturi la bănci și împrumuturi
                                          Valoarea nominală convertită la cursul de schimb al pieței dacă soldurile/depozitele sunt exprimate în valute externe

                                          11.4

                                          Diferențe din reevaluarea instrumentelor din afara bilanțului

                              Rezultatele evaluării contractelor forward pe valute, a swap-urilor valutare, a swap-urilor pe rata dobânzii, a contractelor forward pe rata dobânzii, a tranzacțiilor forward cu titluri de valoare, a operațiunilor de schimb valutar la vedere, de la data tranzacției la data decontării

                              Poziția netă între tranzacția la termen (forward) și tranzacția la vedere (spot), la cursul de schimb al pieței

                                          11.5

                                          Dobânzi acumulate și cheltuieli estimate

                              Venituri neexigibile, dar care se atribuie perioadei de raportare. Cheltuieli estimate și dobânzi acumulate plătite (adică dobânzi acumulate achiziționate cu un titlu de valoare)

                              Valoare nominală, valută externă convertită la cursul pieței la sfârșitul anului

                                          11.6

                                          Diverse

                                          (a)

                                          Avansuri, împrumuturi și alte elemente minore. Împrumuturi în contul unor terți

                                          (a)

                                          Valoare nominală sau cost

                                          (b)

                                          Investiții legate de depozitele în aur ale clienților

                                          (b)

                                          Valoare de piață

                                          (c)

                                          Active nete cu titlu de pensii

                                          (c)

                                          În conformitate cu articolul 22 alineatul (3)

                                          12

                                          Pierderea exercițiului financiar

                              Valoare nominală

                  2.

                  În anexa III, cuvintele „Transfer către/din provizioane pentru riscul valutar și riscul privind prețurile” din prima coloană a tabelului de la subtitlul 2.3 se înlocuiesc cu cuvintele „Transfer către/din provizioane pentru riscul valutar, riscul ratei dobânzii și riscul privind prețul aurului”.

         (1)  JO L 310, 11.12.2000, p. 1.

         (2)  JO L 337, 20.12.2001, p. 52.”


title: Decizia Consiliului din 16 decembrie 2009 privind acordarea de ajutor de stat de către autoritățile din Republica Letonia pentru achiziționarea de terenuri agricole între 1 ianuarie 2010 și 31 decembrie 2013

text:
               22.12.2009

               RO

               Jurnalul Oficial al Uniunii Europene

               L 339/34

      DECIZIA CONSILIULUI

   din 16 decembrie 2009
   privind acordarea de ajutor de stat de către autoritățile din Republica Letonia pentru achiziționarea de terenuri agricole între 1 ianuarie 2010 și 31 decembrie 2013
   (2009/991/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 108 alineatul (2) paragraful al treilea,
   având în vedere solicitarea înaintată de Guvernul Republicii Letonia la 17 noiembrie 2009,
   întrucât:

               (1)

               La 17 noiembrie 2009, Republica Letonia (denumită în continuare „Letonia”) a prezentat Consiliului o solicitare pentru o decizie în conformitate cu articolul 88 alineatul (2) paragraful al treilea din Tratatul de instituire a Comunității Europene, privind planul Letoniei de a acorda ajutor de stat agricultorilor letoni pentru achiziționarea de terenuri agricole.

               (2)

               În conformitate cu datele furnizate de Oficiul central de statistică din Letonia, 97,6 % din totalul exploatațiilor agricole au o suprafață mai mică de 15,9 hectare. Prin urmare majoritatea exploatațiilor agricole letone sunt exploatații de semisubzistență. Structura nefavorabilă a suprafețelor exploatațiilor agricole letone, faptul că Letonia primește cele mai reduse plăți directe în raport cu celelalte state membre pe baza unui mecanism de introducere treptată prevăzut în Actul său de aderare din 2003 și procentul disproporționat de ridicat de forță de muncă în sectorul agricol comparativ cu beneficiile duc la înregistrarea unor venituri agricole scăzute, care au continuat să scadă în 2009.

               (3)

               În conformitate cu datele furnizate de Oficiul central de statistică din Letonia, până în 2007 existau 1 930 900 hectare de teren agricol, dar suprafața declarată în cadrul plăților directe de sprijin nu depășea 1 551 185 hectare. Prin urmare, 379 715 hectare se află în proprietatea și în administrarea unor neagricultori. Ajutorul de stat le-ar permite agricultorilor achiziționarea acestor terenuri agricole.

               (4)

               În 2009, adâncirea recesiunii economiei mondiale cauzate de criza mondială a afectat negativ economia letonă și exploatațiile agricole letone, atât din cauza lipsei de cerere, cât și din cauza prețurilor de achiziție în scădere bruscă: în primele trei trimestre din 2009, prețul la grâu a înregistrat o scădere de circa 37 % față de nivelurile din 2008, prețul la orz, de circa 44 %, și prețul la lapte, de circa 38 %.

               (5)

               Situația veniturilor agricultorilor letoni s-a agravat și mai mult din cauza faptului că prețurile pentru factorii de producție agricolă au crescut semnificativ în 2008 (îngrășămintele minerale au crescut cu 67 %, serviciile veterinare cu 46 %, energia electrică cu 29 % și combustibilul cu 15 %) și nu au scăzut în 2009. Prin urmare, costurile de producție au rămas neschimbate. Este probabilă înrăutățirea în continuare a condițiilor pentru mulți agricultori letoni, ceea ce va conduce la o creștere, în consecință, a numărului de familii de agricultori cu risc de sărăcie.

               (6)

               În Letonia, rata șomajului este cea mai ridicată din Uniunea Europeană, atingând 19,7 % în septembrie 2009 și înregistrând o creștere de 62 % din ianuarie 2009. Prin urmare, ajutorul de stat ar trebui să îi ajute pe șomeri să înceapă să lucreze în sectorul agricol, permițându-le să cumpere terenuri agricole. Ar trebui, de asemenea, să le dea posibilitatea agricultorilor care practică agricultura de semisubzistență și care nu mai lucrează ca angajați în alte sectoare decât agricultura să îmbunătățească structura suprafeței exploatațiilor lor în scopul asigurării unui venit care le va garanta un standard de viață de bază din pământ. Aceasta ar trebui, de asemenea, să faciliteze vânzarea terenului agricol deținut de șomerii care au nevoie de capital pentru a trece la un statut de independenți.

               (7)

               Datorită lipsei de resurse financiare a agricultorilor și dobânzilor ridicate la împrumuturile comerciale pentru achiziționarea de teren, agricultorii întâmpină dificultăți mari în obținerea de împrumuturi comerciale pentru investiții cum ar fi achiziționarea de teren agricol. În noiembrie 2009, dobânzile practicate de instituțiile de credit pentru liniile de credit comerciale pentru achiziționarea de teren agricol depășeau 15 % pe an.

               (8)

               În 2009, perioada de recesiune a afectat piața terenurilor agricole. Numărul tranzacțiilor a scăzut considerabil și, potrivit registrului funciar, numărul de vânzări și cumpărări de teren a scăzut de până la 4,5 ori față de 2007.

               (9)

               Ajutorul de stat care urmează să fie acordat însumează maximum 8 milioane lats letoni (LVL) și ar trebui să permită achiziționarea unui total de 70 000 hectare de teren agricol de către circa 1 000 agricultori în perioada 2010-2013. Sunt eligibile atât terenurile aflate în proprietatea statului sau a municipalităților, cât și terenurile deținute de persoane fizice.

               (10)

               Ajutorul de stat va îmbrăca forma subvenționării dobânzilor aferente împrumuturilor acoperind 4 puncte procentuale din rata anuală a dobânzii aplicate de bancă. Totuși, în cazul în care rata anuală a dobânzii este inferioară valorii de 4 puncte procentuale, dobânda anuală plătită de împrumutat va fi rambursată integral.

               (11)

               Până în această etapă, Comisia nu a inițiat nicio procedură, nici nu a adoptat o poziție cu privire la natura și compatibilitatea ajutorului.

               (12)

               În consecință, există împrejurări excepționale, care permit considerarea acestui ajutor, prin derogare și în măsura strict necesară pentru limitarea gradului de sărăcie rurală din Letonia, ca fiind compatibil cu piața internă,

         ADOPTĂ PREZENTA DECIZIE:
   Articolul 1
   Ajutorul de stat excepțional acordat de autoritățile letone pentru împrumuturile în vederea achiziționării terenurilor agricole, în valoare de maximum 8 milioane LVL și acordat între 1 ianuarie 2010 și 31 decembrie 2013, este considerat compatibil cu piața internă.
   Articolul 2
   Prezenta decizie se adresează Republicii Letonia.

      Adoptată la Bruxelles, 16 decembrie 2009.

            Pentru Consiliu

            Președintele

         E. ERLANDSSON


title: Decizia Consiliului și a Comisiei din 25 septembrie 2006 privind încheierea Protocolului la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană (2006/712/CE, Euratom) CONSILIUL UNIUNII EUROPENE,

text:
Anunţ juridic important

|

32006D0712

Jurnalul Oficial L 303 , 01/11/2006 p. 0013 - 0013

		20060925Decizia Consiliului și a Comisieidin 25 septembrie 2006privind încheierea Protocolului la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2006/712/CE, Euratom)CONSILIUL UNIUNII EUROPENE,COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) ultima teză, precum și articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 și 181a, coroborate cu articolul 300 alineatul (2) a doua teză și cu articolul 300 alineatul (3) primul paragraf,având în vedere Tratatul de instituire a Comunității Europene a Energiei Atomice, în special articolul 101 alineatul (2),având în vedere Tratatul de aderare din 16 aprilie 2003, în special articolul 2 alineatul (3),având în vedere Actul de aderare anexat la Tratatul de aderare, în special articolul 6 alineatul (2),având în vedere propunerea Comisiei,având în vedere avizul Parlamentului European [1],având în vedere aprobarea Consiliului, în conformitate cu articolul 101 din Tratatul de instituire a Comunității Europene a Energiei Atomice,întrucât:(1) Protocolul la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană, și care prevede un anumit număr de ajustări tehnice legate de dezvoltările instituționale și juridice din cadrul Uniunii Europene a fost semnat în numele Comunității Europene și al statelor membre la 30 aprilie 2004, în conformitate cu Decizia 2006/711/CE a Consiliului [2].(2) Până la intrarea în vigoare, protocolul a fost aplicat cu titlu provizoriu de la data aderării.(3) Este necesară încheierea protocolului,DECID:Articolul 1Protocolul la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană, este aprobat în numele Comunității Europene, al Comunității Europene a Energiei Atomice și al statelor membre.Textul protocolului [3] se atașează la prezenta decizie.Articolul 2Președintele Consiliului, în numele Comunității Europene și al statelor membre, procedează la notificarea prevăzută la articolul 4 al protocolului. Președintele Comisiei procedează simultan la această notificare în numele Comunității Europene a Energiei Atomice.Adoptată la Bruxelles, 25 septembrie 2006.Pentru ConsiliuPreședinteleM. PekkarinenPentru ComisiePreședinteleJ. M. Barroso[1] JO C 174 E, 14.7.2005, p. 16.[2] JO L 303, 1.11.2006, p. 8.[3] JO L 303, 1.11.2006, p. 9.--------------------------------------------------


title: Decizia Consiliului din 15 februarie 1993 cu privire la acordarea unei garanții din partea Comunității Băncii Europene de Investiții împotriva pierderilor rezultate din împrumuturi în favoarea proiectelor de interes comun în anumite țări terțe

text:
Anunţ juridic important

|

31993D0115

Official Journal L 045 , 23/02/1993 P. 0027 - 0027 Finnish special edition: Chapter 1 Volume 3 P. 0008  Swedish special edition: Chapter 1 Volume 3 P. 0008  Ediţie specială în limba cehă Chapter 11 Volume 18 P. 330  - 330 Ediţie specială în limba estonă Chapter 11 Volume 18 P. 330  - 330 Ediţie specială în limba maghiară Chapter 11 Volume 18 P. 330  - 330 Ediţie specială în limba lituaniană Chapter 11 Volume 18 P. 330  - 330 Ediţie specială în limba letonă Chapter 11 Volume 18 P. 330  - 330 Ediţie specială în limba malteză Chapter 11 Volume 18 P. 330  - 330 Ediţie specială în limba polonă Chapter 11 Volume 18 P. 330  - 330 Ediţie specială în limba slovacă Chapter 11 Volume 18 P. 330  - 330 Ediţie specială în limba slovenă Chapter 11 Volume 18 P. 330  - 330

		19930215Decizia Consiliuluidin 15 februarie 1993cu privire la acordarea unei garanții din partea Comunității Băncii Europene de Investiții împotriva pierderilor rezultate din împrumuturi în favoarea proiectelor de interes comun în anumite țări terțe(93/115/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 235,având în vedere propunerea Comisiei [1],având în vedere avizul Parlamentului European [2],întrucât Consiliul din 13 și 14 mai 1991 a hotărât, pe baza unei comunicări a Comisiei, o extindere limitată a intervențiilor Bănci Europene de Investiții (BEI) în țările terțe cu care Comunitatea a încheiat acorduri de cooperare;întrucât Consiliul din 8 iulie 1991 a confirmat aceste orientări;întrucât Consiliul din 19 mai 1992 adoptă orientările aplicabile împrumuturilor acordate de către BEI țărilor terțe cu care Comunitatea a încheiat acorduri de cooperare;întrucât Consiliul a invitat BEI să acorde împrumuturi, în conformitate cu statutul său și cu criteriile obișnuite, în favoarea proiectelor de interes comun în anumite țări terțe acoperite de o garanție;întrucât un Fond de garantare va fi constituit în cel mai scurt timp, pentru a se aplica un tratament bugetar adecvat garanțiilor împrumuturilor comunitare acordate țărilor terțe, în conformitate cu concluziile Consiliului European din 11 și 12 decembrie 1992,DECIDE:Articolul 1Comunitatea garantează integral față de Banca Europeană de Investiții în cazul în care aceasta nu primește plățile care corespund împrumuturilor acordate, în conformitate cu criteriile obișnuite, țărilor terțe cu care Comunitatea a încheiat acorduri de cooperare. Se stabilește un plafon global de 250 de milioane de ECU pe an pentru o perioadă de trei ani. Plafonul este reexaminat la expirarea perioadei menționate.În acest scop, BEI și Comisia adoptă condițiile în care este acordată garanția.Articolul 2O dată la șase luni, Comisia informează Parlamentul European și Consiliul asupra ritmului de utilizare a împrumuturilor care beneficiază de garanție. În acest scop, BEI prezintă Comisiei toate informațiile necesare pentru informarea completă a Parlamentului European și a Consiliului.O dată pe an, Comisia prezintă Parlamentului European și Consiliului un raport care cuprinde o evaluare a punerii în aplicare a acestei decizii.Adoptată la Bruxelles, 15 februarie 1993.Pentru ComisiePreședinteleM. Jelved[1] JO C 172, 8.7.1992, p. 6.[2] JO C 21, 25.1.1993.--------------------------------------------------


title: Decizia Consiliului din 22 decembrie 2009 privind acordarea de ajutor de stat de către autoritățile din Republica Ungară pentru achiziționarea de terenuri agricole între 1 ianuarie 2010 și 31 decembrie 2013

text:
               29.12.2009

               RO

               Jurnalul Oficial al Uniunii Europene

               L 348/55

      DECIZIA CONSILIULUI

   din 22 decembrie 2009
   privind acordarea de ajutor de stat de către autoritățile din Republica Ungară pentru achiziționarea de terenuri agricole între 1 ianuarie 2010 și 31 decembrie 2013
   (2009/1017/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 108 alineatul (2) paragraful al treilea,
   având în vedere solicitarea înaintată de Guvernul Republicii Ungare la 27 noiembrie 2009,
   întrucât:

               (1)

               La 27 noiembrie 2009, Republica Ungară (denumită în continuare „Ungaria”) a prezentat Consiliului o solicitare pentru o decizie în conformitate cu articolul 88 alineatul (2) paragraful al treilea din Tratatul de instituire a Comunității Europene, privind planul Ungariei de a acorda ajutor de stat agricultorilor maghiari pentru achiziționarea de terenuri agricole.

               (2)

               Procesul de privatizare a terenurilor în care s-a angajat Ungaria de la începutul anilor 1990 a dus, în multe cazuri, la o proprietate comună a terenurilor agricole fragmentată sau nedivizată, având drept efect o structură funciară nefavorabilă și o slabă viabilitate economică a exploatațiilor agricole.

               (3)

               Având în vedere lipsa de capital a agricultorilor, dobânzile ridicate la împrumuturile comerciale pentru achiziționarea de terenuri agricole și înăsprirea criteriilor bancare pentru acordarea de împrumut agricultorilor în actualul context de criză, agricultorii, în special cei cu gospodării mici, au perspective reduse de a obține împrumuturi comerciale pentru investiții precum achiziționarea de terenuri. De fapt, ca urmare a crizei economice și financiare, dobânda anuală la împrumuturile comerciale pentru achiziționarea de terenuri agricole a crescut de la o rată medie de 9,5 % în iulie 2008 la 15,5 % în mai 2009, iar valoarea medie a garanțiilor solicitate pentru aceste împrumuturi aproape s-a dublat în aceeași perioadă.

               (4)

               În această situație, este probabil să se multiplice cazurile de achiziționare în scopuri speculative a terenurilor de către operatori economici neangajați în activități agricole care au un acces mai ușor la capital.

               (5)

               Ajutorul de stat pentru achiziționarea terenurilor agricole ar trebui să contribuie la salvarea surselor de venit a numeroase familii de agricultori afectate de actuala criză prin crearea condițiilor care să permită reducerea costurilor de producție și îmbunătățirea rentabilității producției agricole, stopându-se astfel creșterea nivelului sărăciei și al șomajului în zonele rurale. În fapt, ca urmare a crizei, șomajul în Ungaria a crescut de la 7,7 % în perioada august 2008-octombrie 2008 la 10,4 % în aceeași perioadă în 2009, în timp ce produsul intern brut (PIB) al Ungariei a scăzut cu 7,2 % între al treilea trimestru al anului 2008 și al treilea trimestru al anului 2009. În plus, PIB-ul Ungariei la prețurile curente în agricultură, silvicultură și pescuit a scăzut cu aproximativ 33 % între prima jumătate a anului 2008 și prima jumătate a anului 2009 [de la 410 828 milioane forinți maghiari (HUF) la 275 079 milioane HUF].

               (6)

               Ajutorul de stat care urmează a fi acordat se ridică la o valoare totală de 4 000 milioane HUF și ar trebui să vină în sprijinul a aproximativ 5 000 de producători agricoli. Ajutorul ar trebui să fie constituit din:

                           —

                           până la o valoare totală de 2 000 milioane HUF, o subvenționare a dobânzii pentru împrumuturile destinate agricultorilor particulari care întrunesc criteriile referitoare la înregistrare, calificare profesională, aplicarea bunelor practici agricole și cerințele privind o exploatare viabilă, permițându-le să beneficieze de împrumuturi favorabile pentru achiziționarea de terenuri agricole cu o dimensiune maximă a exploatației agricole de 300 de hectare. Subvenționarea dobânzii va lua forma unui credit ipotecar pentru o sumă de maxim 75 milioane HUF și pentru o perioadă de cel mult 20 de ani, incluzând o perioadă de grație de doi ani pentru rambursarea capitalului, și va fi egală cu 50 % din randamentul mediu al obligațiunilor guvernului Ungariei cu o scadență de 5 sau 10 ani, cu o majorare de 1,75 %;

                           —

                           până la o valoare totală de 2 000 milioane HUF, o subvenție directă pentru achiziționarea de terenuri agricole, ridicându-se la maxim 20 % din prețul de achiziție stabilit în contractul de vânzare, cu o sumă maximă de 3 milioane HUF pentru fiecare solicitare și cu un număr maxim de două solicitări anuale pentru fiecare beneficiar. Subvenția poate fi acordată unei persoane particulare care era implicată, la data achiziției, într-o activitate agricolă în calitate de proprietar al cel puțin cinci hectare de planații sau al unui hectar de alt tip de teren agricol pentru o perioadă de cel puțin un an, pe o parcelă direct adiacentă terenului achiziționat, și care se angajează să nu vândă terenul achiziționat și să îl utilizeze în mod efectiv în unicul scop al producției agricole pe o perioadă de cel puțin cinci ani de la data plății ajutorului. Ajutorul poate fi acordat numai cu condiția ca dimensiunea totală a terenului existent și a celui achiziționat să depășească 210 de coroane de aur (1) sau 2 hectare în cazul terenului agricol utilizat ca plantație de viță-de-vie sau ca livadă și să nu fie înregistrat ca teren utilizat pentru silvicultură.

               (7)

               Nu se permite combinarea ajutorului de stat sub forma unei subvenționări a dobânzii cu subvenția directă pentru achiziționare aceleași suprafețe de teren agricol.

               (8)

               Până în această etapă, Comisia nu a inițiat nicio procedură și nici nu a adoptat o poziție cu privire la natura și compatibilitatea ajutorului.

               (9)

               În consecință, există împrejurări excepționale, care permit considerarea acestui ajutor, prin derogare și în măsura strict necesară pentru limitarea gradului de sărăcie rurală din Ungaria, ca fiind compatibil cu piața internă,

         ADOPTĂ PREZENTA DECIZIE:
   Articolul 1
   Ajutorul de stat excepțional acordat de autoritățile maghiare sub forma subvenționării dobânzilor și a subvențiilor directe în vederea achiziționării terenurilor agricole, în valoare de maxim 4 000 milioane HUF și acordat între 1 ianuarie 2010 și 31 decembrie 2013, este considerat compatibil cu piața internă.
   Articolul 2
   Prezenta decizie se adresează Republicii Ungare.

      Adoptată la Bruxelles, 22 decembrie 2009.

            Pentru Consiliu

            Președintele

         A. CARLGREN

      (1)  Unitate de măsură a calității terenului agricol în Ungaria.


title: Decizia Consiliului din 10 aprilie 2006 privind încheierea unui protocol la Acordul euro-mediteranean dintre Comunitățile Europene și statele lor membre, pe de o parte, și Statul Israel, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

text:
Anunţ juridic important

|

32006D0378

Jurnalul Oficial L 149 , 02/06/2006 p. 0031 - 0031 Jurnalul Oficial L 294 , 25/10/2006 p. 0179 - 0179

		20060410Decizia Consiliuluidin 10 aprilie 2006privind încheierea unui protocol la Acordul euro-mediteranean dintre Comunitățile Europene și statele lor membre, pe de o parte, și Statul Israel, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2006/378/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf prima teză și articolul 300 alineatul (3) paragraful al doilea,având în vedere Actul de aderare din 2003, în special articolul 6 alineatul (2),având în vedere propunerea Comisiei,având în vedere avizul conform al Parlamentului European [1],întrucât:(1) Protocolul la Acordul euro-mediteranean dintre Comunitățile Europene și statele lor membre, pe de o parte, și Statul Israel, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană a fost semnat, în numele Comunității Europene și al statelor membre, la 23 februarie 2006.(2) Protocolul ar trebui aprobat,DECIDE:Articol unicProtocolul la Acordul euro-mediteranean dintre Comunitățile Europene și statele lor membre, pe de o parte, și Statul Israel, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană se aprobă în numele Comunității Europene și al statelor membre.Textul protocolului se atașează la prezenta decizie [2].Adoptată la Luxemburg, 10 aprilie 2006.Pentru ConsiliuPreședinteleU. Plassnik[1] Aviz emis la 23 martie 2006 (nepublicat încă în Jurnalul Oficial).[2] JO L 149, 2.6.2006, p. 2.--------------------------------------------------


title: 2008/803/CE: Decizia Comisiei din 14 octombrie 2008 privind deschiderea unei anchete în temeiul articolului 18 alineatul (2) din Regulamentul (CE) nr. 980/2005 al Consiliului cu privire la punerea efectivă în aplicare a anumitor convenții privind drepturile omului în Sri Lanka

text:
               18.10.2008

               RO

               Jurnalul Oficial al Uniunii Europene

               L 277/34

      DECIZIA COMISIEI

   din 14 octombrie 2008
   privind deschiderea unei anchete în temeiul articolului 18 alineatul (2) din Regulamentul (CE) nr. 980/2005 al Consiliului cu privire la punerea efectivă în aplicare a anumitor convenții privind drepturile omului în Sri Lanka
   (2008/803/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 980/2005 al Consiliului din 27 iunie 2005 de aplicare a unui sistem de preferințe tarifare generalizate (1), în special articolul 18 alineatul (2),
   după consultarea Comitetului pentru preferințe generalizate,
   întrucât:

               (1)

               Rapoartele, declarațiile și informațiile Organizației Națiunilor Unite (ONU) aflate la dispoziția Comisiei, inclusiv raportul întocmit la 27 martie 2006 de Raportorul special privind execuțiile extrajudiciare, declarația Consilierului special pe lângă Reprezentantul special pentru copii și conflicte armate din 13 noiembrie 2006 și declarația Raportorului special privind tortura și alte tratamente crude, inumane sau degradante din 29 octombrie 2007, precum și alte rapoarte și informații, aflate la dispoziția publicului, provenind din alte surse relevante, inclusiv organizații non-guvernamentale, indică faptul că legislația Republicii Democratice Socialiste Sri Lanka, care integrează convenții internaționale privind drepturile omului, în special Pactul Internațional privind Drepturile Civile și Politice, Convenția împotriva Torturii și a altor Tratamente sau Pedepse Crude, Inumane sau Degradante și Convenția privind Drepturile Copilului, nu este efectiv pusă în aplicare.

               (2)

               Pactul Internațional privind Drepturile Civile și Politice, Convenția împotriva Torturii și a altor Tratamente sau Pedepse Crude, Inumane sau Degradante, precum și Convenția privind Drepturile Copilului sunt enumerate ca fiind convenții esențiale privind drepturile omului în articolele 1, 5 și 6 din anexa III partea A la Regulamentul (CE) nr. 980/2005.

               (3)

               Articolul 16 alineatul (2) din Regulamentul (CE) nr. 980/2005 prevede retragerea temporară a regimului special de încurajare menționat în capitolul II secțiunea 2 din respectivul regulament, în cazul în care legislația națională care integrează convențiile menționate în anexa III la respectivul regulament, ratificate în vederea îndeplinirii cerințelor prevăzute la articolul 9 alineatele (1) și (2), nu este efectiv pusă în aplicare.

               (4)

               Comisia a examinat informațiile primite și a considerat că există suficiente motive pentru deschiderea unei anchete în scopul de a determina dacă legislația din Sri Lanka privind recunoașterea și protecția drepturilor fundamentale ale omului este efectiv pusă în aplicare. Aceasta va permite să se determine ulterior dacă o retragere temporară a regimului special de încurajare este justificată.

               (5)

               Comitetul pentru preferințe generalizate a fost consultat la 23 septembrie 2008,

         DECIDE:
   Articol unic
   Comisia va deschide o anchetă pentru a stabili dacă legislația Republicii Democratice Socialiste Sri Lanka, care integrează Pactul Internațional privind Drepturile Civile și Politice, Convenția împotriva Torturii și a altor Tratamente sau Pedepse Crude, Inumane sau Degradante și Convenția privind Drepturile Copilului este efectiv pusă în aplicare.

      Adoptată la Bruxelles, 14 octombrie 2008.

            Pentru Comisie

         Catherine ASHTON

            Membru al Comisiei

      (1)  JO L 169, 30.6.2005, p. 1.


title: Decizia nr. 581 din 2 iulie 2009 privind inițierea unei proceduri de acordare a autorizației de explorare a petrolului și gazelor naturale – resurse naturale ale subsolului în conformitate cu articolul 2 alineatul (1) punctul 3 din legea resurselor naturale ale subsolului, în blocul Kilifarevo , situat în zona central nordică a Bulgariei, și de notificare cu privire la concursul pentru acordarea autorizației

text:
               8.10.2009

               RO

               Jurnalul Oficial al Uniunii Europene

               C 241/24

      DECIZIA NR. 581
   din 2 iulie 2009
   privind inițierea unei proceduri de acordare a autorizației de explorare a petrolului și gazelor naturale – resurse naturale ale subsolului în conformitate cu articolul 2 alineatul (1) punctul 3 din legea resurselor naturale ale subsolului, în blocul „Kilifarevo”, situat în zona central nordică a Bulgariei, și de notificare cu privire la concursul pentru acordarea autorizației
   2009/C 241/11
   REPUBLICA BULGARIA
   CONSILIUL DE MINIȘTRI
   În conformitate cu articolul 42 alineatul (1) punctul 1 și cu articolul 44 alineatul (3), coroborate cu articolul 5 punctul 2 și cu articolul 7 alineatul (1) punctul 9 din Legea resurselor naturale ale subsolului,
   CONSILIUL DE MINIȘTRI DECIDE:

               1.

               Să inițieze o procedură de acordare a autorizației de explorare a petrolului și gazelor naturale la blocul „Kilifarevo”, cu o suprafață de 20 km2, delimitat de punctele 1-4 ale căror coordonate figurează în anexă.

               2.

               Să anunțe că acordarea autorizației menționate la punctul 1 va avea loc pe baza unui concurs.

               3.

               Să specifice că autorizația de explorare este valabilă pe o perioadă de cinci ani de la data intrării în vigoare a contractului de explorare, cu drept de prelungire a acestei perioade în temeiul articolului 31 alineatele (3) și (4) din Legea resurselor naturale ale subsolului.

               4.

               Dosarul de concurs se poate achiziționa până la ora 16 în cea de a 120-a zi de la data publicării prezentei decizii în Jurnalul Oficial al Uniunii Europene. Dosarul de concurs poate fi achiziționat de la Camera 427 din sediul Ministerului Mediului și Apelor, la adresa: Bulevardul Maria Luisa nr. 22, Sofia.

               5.

               Candidaturile pentru concurs se pot depune până la ora 16 în cea de a 135-a zi de la data publicării prezentei decizii în Jurnalul Oficial al Uniunii Europene. Candidaturile pentru concurs trebuie depuse la Registratura Ministerului Mediului și Apelor, la adresa: Bulevardul Maria Luisa nr. 22, Sofia.

               6.

               Termenul limită de prezentare a ofertelor este ora 16 în cea de a 155-a zi de la data publicării prezentei decizii în Jurnalul Oficial al Uniunii Europene. Ofertele trebuie depuse la Registratura Ministerului Mediului și Apelor, la adresa: Bulevardul Maria Luisa nr. 22, Sofia.

               7.

               Ofertele primite în termenul prevăzut la punctul 6 sunt deschise de către comitetul menționat la punctul 10.2 în prezența reprezentanților participanților în cea de a 156-a zi de la data publicării prezentei decizii în Jurnalul Oficial al Uniunii Europene, la sediul Ministerului Mediului și Apelor, la adresa: Bulevardul Maria Luisa nr. 22, Sofia. În termen de 14 zile de la data deschiderii ofertelor, comitetul examinează și evaluează respectivele oferte, clasificând participanții.

               7.1.

               În cazul în care niciuna dintre ofertele menționate la punctul 7 nu îndeplinește cerințele concursului, comitetul prelungește termenul limită pentru a permite participanților să își îmbunătățească ofertele, comunicându-le acest lucru în scris participanților.

               7.2.

               În termen de 14 zile de la primirea ofertelor menționate la punctul 7.1, comitetul stabilește o întâlnire în cadrul căreia va examina și evalua ofertele îmbunătățite, clasificând participanții.

               8.

               Garanția de participare la concurs se stabilește la 15 000 BGN.

               8.1.

               Garanția trebuie plătită înainte de termenul de depunere a candidaturilor pentru concurs menționat la punctul 5.

               8.2.

               Garanția se virează în contul bancar indicat în dosarul de concurs.

               8.3.

               Garanția ofertantului declarat câștigător și garanțiile participanților care nu îndeplinesc cerințele de concurs se vor reține. Garanțiile tuturor celorlalți participanți se vor rambursa în termen de 14 zile de la publicarea în Monitorul Oficial a deciziei Consiliului de Miniștri de acordare a autorizației de explorare candidatului câștigător.

               9.

               Consiliul de Miniștri prevede cerințe suplimentare legate de concurs:

               9.1.

               În eventualitatea depunerii unei contestații în temeiul articolului 47 alineatul (3) din Legea resurselor naturale ale subsolului, termenele prevăzute la punctele 6 și 7 se prelungesc cu numărul de zile necesar pentru luarea unei decizii cu privire la respectiva contestație, iar participanților ale căror contestații au fost acceptate li se trimite o notificare scrisă în acest sens.

               9.2.

               Prețul dosarului de concurs este de 13 500 BGN.

               9.3.

               Dosarul de concurs poate fi achiziționat de persoane împuternicite sau de reprezentanți autorizați.

               9.4.

               Concursul va avea loc chiar dacă se admite la participare numai un singur candidat.

               9.5.

               Candidații la concurs trebuie să îndeplinească cerințele specificate la articolul 23 alineatul (1) din Legea resurselor naturale ale subsolului.

               9.6.

               Candidaturile pentru concurs trebuie elaborate și depuse în conformitate cu articolul 46 alineatele (1) și (2) din Legea resurselor naturale ale subsolului și cu condițiile indicate în dosarul de concurs.

               9.7.

               Candidaturile pentru concurs trebuie să respecte cerințele și condițiile indicate în dosarul de concurs.

               9.8.

               Ofertele sunt evaluate conform indicațiilor din dosarul de concurs, pe baza capacităților manageriale și financiare ale candidaților, a programelor de lucru propuse și a resurselor dedicate protecției mediului și formării sau inovării tehnice.

               9.9.

               În cazul în care nu s-a primit nicio candidatură sau nu s-a admis niciun candidat la concurs până la termenul limită menționat la punctul 5, concursul se anulează.

               10.

               Ministrul Mediului și Apelor este autorizat:

               10.1.

               Să transmită textul prezentei decizii spre publicare în Jurnalul Oficial al Uniunii Europene și în Monitorul Oficial, precum și pe site-ul web al Consiliului de Miniștri.

               10.2.

               Să numească un comitet pentru organizarea și desfășurarea concursului. Ministrul este numit președinte al comitetului. Membrii comitetului sunt numiți de către președintele acestuia în conformitate cu articolul 44 alineatul (7) din Legea resurselor naturale ale subsolului.

               11.

               Contestațiile care au ca obiect prezenta decizie pot fi adresate Curții Supreme Administrative în termen de 14 zile de la publicarea acesteia în Jurnalul Oficial al Uniunii Europene.

            Prim-ministru

         Sergei STANISHEV

            Prim-secretar al Consiliului de Miniștri

         Vesselin DAKOV

      ANEXĂ

         LISTA COORDONATELOR GEOGRAFICE PENTRU DELIMITAREA BLOCULUI „KILIFAREVO”

                  Longitudine estică

                  Latitudine nordică

                  1.

                  25° 40′ 03,70″

                  43° 01′ 37,27″

                  2.

                  25° 40′ 03,70″

                  42° 59′ 48,21″

                  3.

                  25° 44′ 46,93″

                  42° 59′ 48,21″

                  4.

                  25° 44′ 46,93″

                  43° 01′ 37,27″